शिमला। हिल्स क्वीन शिमला में इन दिनों क्रिसमस और न्यू ईयर सेलिब्रेशन की धूम है। क्रिसमस के एक दिन पहले शहर में कई कार्यक्रम आयोजित किए गए। जिनमें शांता सेल्फी लेते देखे गए।
चर्च में आज ये होंगे कार्यक्रम
चर्च में क्रिसमस के त्योहार को लेकर सुबह 11 बजे से लेकर 1 बजे तक विशेष प्रार्थना सभा होगी। इस दौरान जहां क्राइस्ट चर्च के पादरी लोगों को शांति और भाईचारे का संदेश देंगे, वहीं बाइबल भी पढ़ी जाएगी। गेयटी थियेटर में क्रिसमस पर बच्चों द्वारा सांस्कृतिक कार्यक्रम आयोजित किया जाएगा।
रिज पर विंटर कार्निवाल आज से
रिज पर शुक्रवार को विंटर कार्निवाल का आगाज होगा। हिमाचली परिधान में फैशन, कॉमेडी नाइट और डीजे नाइट मुख्य आकर्षण रहेंगी। शुक्रवार को पहले दिन क्रिसमस नाइट होगी। 26 को पहाड़ी नाटी में प्रदेश के आठ लोकनृतक दल प्रस्तुति देंगे। हिमाचली परिधानों में फैशन शो भी होगा। 27 को बैंड नाइट रखी गई है। 28 को कॉमेडी नाइट होगी। इसमें कॉमेडियन राजीव ठाकुर समेत लोकल कलाकार लोगों को लोटपोट करेंगे। 29 को सेलिब्रिटी बैंड नाइट होगी, जिसमें दल लोकल ट्रेन और अंतरिक्ष बैंड प्रस्तुति देंगे। 30 को सूफी नाइट में दिल्ली के ध्रुव व ममता जोशी प्रस्तुति देंगे। आखिरी दिन डीजे नाइट होगी।
आगे की स्लाइड्स में देखें और फोटोज...
awa_Deva hin_Deva hin_Deva hne_Deva hin_Deva hin_Deva